ტრადიციულად იაპონიაში პოლიციის სამმართველოები უბნებად არის განაწილებული და თითოეულ მათგანში თორმეტამდე პოლიციელი მსახურობს სხვადასხვა ცვლაში. კრიმინოლოგიის ლექტორი, ფრენკ ლაიშმენი, რომელიც წარმოშობით ინგლისელია და უკვე დიდი ხანია, იაპონიაში ცხოვრობს, თავის აზრს გვიზიარებს: « კარგად არის ცნობილი, თუ რა დიდ და მეგობრულ სამსახურს უწევენ „კობანის“ [პოლიციის მცირე სამმართველო] თანამშრომლები მოსახლეობას: ისინი ინფორმაციას აწვდიან ხალხს იაპონიის უმეტესწილად უსახელო ქუჩების შესახებ; თავსხმა წვიმაში მოყოლილ გარეუბნელებს დაკარგული და პატრონისგან მოუკითხავი ქოლგების ქვეშ აფარებენ; ნასვამ ბიზნესმენებსაც ეხმარებიან, ბოლო მატარებელზე რომ არ დაიგვიანონ და ქუჩაში არ დარჩნენ, და დაუზარებლად აძლევენ რჩევებს სხვადასხვა გასაჭირში ჩავარდნილ მოქალაქეებს ».